CELEX: 32022R0631
Language: hu
Date: 2022-04-13 00:00:00
Title: A Bizottság (EU) 2022/631 végrehajtási rendelete (2022. április 13.) az (EU) 2021/637 végrehajtási rendeletben meghatározott végrehajtás-technikai standardoknak a nem kereskedési könyvi pozíciók kamatlábkockázatával szembeni kitettségek nyilvánosságra hozatala tekintetében történő módosításáról (EGT-vonatkozású szöveg)

2022.4.19.   
               
               
                  HU
               
               
                  Az Európai Unió Hivatalos Lapja
               
               
                  L 117/3
               
            
         A BIZOTTSÁG (EU) 2022/631 VÉGREHAJTÁSI RENDELETE
         (2022. április 13.)
         az (EU) 2021/637 végrehajtási rendeletben meghatározott végrehajtás-technikai standardoknak a nem kereskedési könyvi pozíciók kamatlábkockázatával szembeni kitettségek nyilvánosságra hozatala tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a hitelintézetekre vonatkozó prudenciális követelményekről és a 648/2012/EU rendelet módosításáról szóló, 2013. június 26-i 575/2013/EU európai parlamenti és tanácsi rendeletre (1) és különösen annak 434a. cikkére,
         mivel:
         
                     (1)
                  
                  
                     A Bázeli Bankfelügyeleti Bizottság (BCBS) 2019 decemberében felülvizsgálta a 3. pillér szerinti keretrendszerét, többek között a nem kereskedési könyvi kamatlábkockázatra (IRRBB) vonatkozó nyilvánosságra hozatali követelményeket (2). A Bázeli Bankfelügyeleti Bizottság által elfogadott nemzetközi standardok kidolgozásával összhangban az (EU) 2019/876 európai parlamenti és tanácsi rendelet (3) bevezette az IRRBB-re vonatkozó, 2021 júniusától alkalmazandó nyilvánosságra hozatali követelményeket az 575/2013/EU rendelet 448. cikkébe.
                  
               
                     (2)
                  
                  
                     Az IRRBB-re vonatkozó információk 575/2013/EU rendelet 448. cikkében meghatározott nyilvánosságra hozatalával kapcsolatos új végrehajtás-technikai standardokat az (EU) 2021/637 bizottsági végrehajtási rendeletbe (4) is be kell illeszteni.
                  
               
                     (3)
                  
                  
                     Biztosítandó, hogy az intézmények átfogó és összehasonlítható információkat hozzanak nyilvánosságra a nem kereskedési könyvi pozíciók kamatlábkockázatairól, meg kell határozni a nem kereskedési könyvi tevékenységek kamatlábkockázataira vonatkozó minőségi információkat tartalmazó táblázatot, valamint a nem kereskedési könyvi tevékenységek kamatlábkockázataira vonatkozó mennyiségi információkat tartalmazó táblát.
                  
               
                     (4)
                  
                  
                     Annak érdekében, hogy az intézményeknek elegendő idejük legyen felkészülni az e rendeletben előírt nyilvánosságra hozatalra, az intézményeknek az első nyilvánosságra hozatalkor csak az aktuális időszakra vonatkozó információkat kell közölniük.
                  
               
                     (5)
                  
                  
                     Az (EU) 2021/637 végrehajtási rendeletet ezért ennek megfelelően módosítani kell.
                  
               
                     (6)
                  
                  
                     Ez a rendelet az Európai Bankhatóság által a Bizottsághoz benyújtott végrehajtás-technikai standardtervezeteken alapul.
                  
               
                     (7)
                  
                  
                     Az Európai Bankhatóság nyilvános konzultációt folytatott az e rendelet alapját képező végrehajtás-technikai standardtervezetekről, elemezte az esetleges kapcsolódó költségeket és hasznot, továbbá kikérte az 1093/2010/EU európai parlamenti és tanácsi rendelet (5) 37. cikkével összhangban létrehozott Banki Érdekképviseleti Csoport tanácsát,
                  
               ELFOGADTA EZT A RENDELETET:
         
            1. cikk
            Az (EU) 2021/637 végrehajtási rendelet módosítása
            Az (EU) 2021/637 végrehajtási rendelet a következőképpen módosul:
            
                        1.
                     
                     
                        A szöveg a következő 16a. cikkel egészül ki:
                        
                           „16a. cikk
                           A nem kereskedési könyvben nyilvántartott pozíciók kamatlábkockázatával szembeni kitettségek nyilvánosságra hozatala
                           
                              (1)   Az intézmények az e rendelet XXXVII. mellékletében meghatározott EU IRRBB1 tábla felhasználásával és az e rendelet XXXVIII. mellékletében foglalt útmutató szerint hozzák nyilvánosságra az 575/2013/EU rendelet 448. cikke (1) bekezdésének a) és b) pontjában említett információkat.
                           
                           
                              (2)   Az intézmények az e rendelet XXXVII. mellékletében meghatározott EU IRRBBA táblázat felhasználásával és az e rendelet XXXVIII. mellékletében foglalt útmutató szerint hozzák nyilvánosságra az 575/2013/EU rendelet 448. cikke (1) bekezdésének c)–g) pontjában említett információkat.
                           
                           
                              (3)   Amennyiben az intézmények első alkalommal hoznak nyilvánosságra információt az (1) vagy (2) bekezdéssel összhangban, az előző vonatkozási időponthoz kapcsolódó információkat nem kell nyilvánosságra hozniuk.”
                           
                        
                     
                  
                        2.
                     
                     
                        A rendelet kiegészül a XXXVII. melléklettel, amelynek szövegét e rendelet I. melléklete tartalmazza.
                     
                  
                        3.
                     
                     
                        A rendelet kiegészül a XXXVIII. melléklettel, amelynek szövegét e rendelet II. melléklete tartalmazza.
                     
                  
         
            2. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2022. április 13-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 176., 2013.6.27., 1. o.
         
         
            (2)  „Nyilvánosságra hozatali követelmények: DIS70: a nem kereskedési könyvi kamatlábkockázat”. 2019. december 15-től hatályos változat: https://www.bis.org/basel_framework/chapter/DIS/70.htm.
         
            (3)  Az Európai Parlament és a Tanács (EU) 2019/876 rendelete (2019. május 20.) az 575/2013/EU rendeletnek a tőkeáttételi mutató, a nettó stabil forrásellátottsági ráta, a szavatolótőkére és a leírható, illetve átalakítható kötelezettségekre vonatkozó követelmények, a partnerkockázat, a piaci kockázat, a központi szerződő felekkel szembeni kitettségek, a kollektív befektetési formákkal szembeni kitettségek, a nagykockázat-vállalások és az adatszolgáltatási és nyilvánosságra hozatali követelmények tekintetében történő módosításáról, valamint a 648/2012/EU rendelet módosításáról (HL L 150., 2019.6.7., 1. o.).
         
            (4)  A Bizottság (EU) 2021/637 végrehajtási rendelete (2021. március 15.) az 575/2013/EU európai parlamenti és tanácsi rendelet nyolcadik részének II. és III. címében említett információk intézmények általi nyilvánosságra hozatala tekintetében végrehajtás-technikai standardok meghatározásáról, valamint az 1423/2013/EU bizottsági végrehajtási rendelet, az (EU) 2015/1555 felhatalmazáson alapuló bizottsági rendelet, az (EU) 2016/200 bizottsági végrehajtási rendelet és az (EU) 2017/2295 felhatalmazáson alapuló bizottsági rendelet hatályon kívül helyezéséről (HL L 136., 2021.4.21., 1. o.).
         
            (5)  Az Európai Parlament és a Tanács 1093/2010/EU rendelete (2010. november 24.) az európai felügyeleti hatóság (Európai Bankhatóság) létrehozásáról, a 716/2009/EK határozat módosításáról és a 2009/78/EK bizottsági határozat hatályon kívül helyezéséről (HL L 331., 2010.12.15., 12. o.).
      
      
         
            I. MELLÉKLET
            
               
                  
                     ‘XXXVII. MELLÉKLET
                     
                        EU IRRBBA táblázat – Nem kereskedési könyvi tevékenységből származó kamatlábkockázatokra vonatkozó minőségi információk
                     
                     
                        Szabadon kitölthető szövegmezők a minőségi információk nyilvánosságra hozatalához
                     
                     
                                 Sor jelölése
                              
                              
                                 Minőségi információk – szabad formátum
                              
                              
                                 Jogalap
                              
                           
                                 a)
                              
                              
                                 Annak leírása, hogy az intézmény – kockázatkezelés és -mérés céljából – miként határozza meg a nem kereskedési könyvi kamatlábkockázatot
                              
                              
                                  
                              
                              
                                 448. cikk, (1) bekezdés, e) pont
                              
                           
                                 b)
                              
                              
                                 Az intézmény nem kereskedési könyvi kamatlábkockázatokra vonatkozó átfogó kockázatkezelési és -mérséklési stratégiáinak leírása
                              
                              
                                  
                              
                              
                                 448. cikk, (1) bekezdés, f) pont
                              
                           
                                 c)
                              
                              
                                 Az intézmény IRRBB-mértékei kiszámításának gyakorisága, valamint azoknak az egyedi mértékeknek a leírása, amelyeket az intézmény az IRRBB-vel szembeni érzékenységének értékeléséhez használ
                              
                              
                                  
                              
                              
                                 448. cikk, (1) bekezdés, e) pont, i. és v. alpont; 448. cikk, (2) bekezdés
                              
                           
                                 d)
                              
                              
                                 Az intézmény által a gazdasági érték és a nettó kamatbevétel változásainak becsléséhez használt kamatláb-sokkforgatókönyvek és -stresszforgatókönyvek leírása (adott esetben)
                              
                              
                                  
                              
                              
                                 448. cikk, (1) bekezdés, e) pont, iii. alpont; 448. cikk, (2) bekezdés
                              
                           
                                 e)
                              
                              
                                 Az EU IRRBB1 táblához használttól eltérő fő modellezési és parametrikus feltételezések leírása (adott esetben)
                              
                              
                                  
                              
                              
                                 448. cikk, (1) bekezdés, e) pont, ii. alpont; 448. cikk, (2) bekezdés
                              
                           
                                 f)
                              
                              
                                 Az intézmény által a nem kereskedési könyvi kamatlábkockázatokra alkalmazott fedezeti ügyletek, valamint a kapcsolódó számviteli kezelés összefoglaló leírása (adott esetben)
                              
                              
                                  
                              
                              
                                 448. cikk, (1) bekezdés, e) pont, iv. alpont; 448. cikk, (2) bekezdés
                              
                           
                                 g)
                              
                              
                                 Az EU IRRBB1 táblában a nem kereskedési tevékenységekből származó kamatlábkockázat méréséhez használt fő modellezési és parametrikus feltételezések leírása (adott esetben)
                              
                              
                                  
                              
                              
                                 448. cikk, (1) bekezdés, c) pont; 448. cikk, (2) bekezdés
                              
                           
                                 h)
                              
                              
                                 Az IRRBB-mértékek jelentőségére és az azokban az előző nyilvánosságra hozatalok óta bekövetkezett jelentős változásokra vonatkozó magyarázat
                              
                              
                                  
                              
                              
                                 448. cikk (1) bekezdés d) pont
                              
                           
                                 i)
                              
                              
                                 Az IRRBB-mértékekre vonatkozóan az EU IRRBB1 táblában közzétett bármely egyéb releváns információ (opcionális)
                              
                              
                                  
                              
                              
                                  
                              
                           
                                 (1) (2)
                              
                              
                                 A lejárat nélküli betétekhez hozzárendelt átlagos és leghosszabb, átárazódásig hátralévő időszak nyilvánosságra hozatala
                              
                              
                                  
                              
                              
                                 448. cikk, (1) bekezdés, g) pont
                              
                           
                        
                     
                        EU IRRBB1 tábla – Nem kereskedési könyvi tevékenységből származó kamatlábkockázat
                     
                     
                                 Felügyeleti sokkforgatókönyvek
                              
                              
                                 a
                              
                              
                                 b
                              
                              
                                 c
                              
                              
                                 d
                              
                           
                                 A tőke gazdasági értékének változásai
                              
                              
                                 A nettó kamatbevétel változásai
                              
                           
                                 Aktuális időszak
                              
                              
                                 Előző időszak
                              
                              
                                 Aktuális időszak
                              
                              
                                 Előző időszak
                              
                           
                                 1
                              
                              
                                 Párhuzamos emelkedés
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 2
                              
                              
                                 Párhuzamos csökkenés
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 3
                              
                              
                                 Meredekséget növelő (steepener) hatás
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 4
                              
                              
                                 Lapító (flattener) hatás
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 5
                              
                              
                                 Rövid lejáratú kamatok emelkedése
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 6
                              
                              
                                 Rövid lejáratú kamatok csökkenése
                              
                              
                                  
                              
                              
                                  
                              
                              
                                  
                              
                              
                                  
                              
                           
               ’
         
      
      
         
            II. MELLÉKLET
            
               
                  
                     „XXXVIII. MELLÉKLET
                     
                        Útmutató a nem kereskedési könyvben nyilvántartott pozíciók kamatlábkockázatával szembeni kitettségek nyilvánosságra hozatali tábláihoz
                     
                     
                        Nyilvánosságra hozatali útmutató az EU IRRBBA táblához
                     
                     Az intézményeknek nyilvánosságra kell hozniuk az alábbiakban meghatározott – a 2013/36/EU irányelv 84. cikke szerinti belső kockázatmérési módszerükön, a sztenderd módszeren vagy adott esetben az egyszerűsített sztenderd módszeren alapuló – minőségi információkat.
                     Ezen útmutató kidolgozása az 575/2013/EU rendelet 448. cikkében foglalt követelmények alapján és a bázeli keretrendszer 3. pillére szerinti nyilvánosságra hozatali standardokkal összhangban történt.
                     
                                 
                                    Jogszabályi hivatkozások és útmutató
                                 
                              
                           
                                 
                                    Sor jelölése
                                 
                              
                              
                                 
                                    Magyarázat
                                 
                              
                           
                                 a)
                              
                              
                                 
                                    Annak leírása, hogy az intézmény – kockázatkezelés és -mérés céljából – miként határozza meg a nem kereskedési könyvi kamatlábkockázatot
                                 
                                 Az 575/2013/EU rendelet 448. cikke (1) bekezdése e) pontjának megfelelően az intézményeknek általános leírást kell adniuk arról, hogy az illetékes hatóságok által a 2013/36/EU irányelv 84. cikke szerint végzendő felülvizsgálat céljából hogyan határozzák meg, mérik, mérséklik és ellenőrzik a nem kereskedési könyvi tevékenységeik kamatlábkockázatát.
                              
                           
                                 b)
                              
                              
                                 
                                    Az intézmény nem kereskedési könyvi kamatlábkockázatokra vonatkozó átfogó kockázatkezelési és -mérséklési stratégiáinak leírása
                                 
                                 Az 575/2013/EU rendelet 448. cikke (1) bekezdése f) pontjának megfelelően az intézményeknek általános leírást kell adniuk átfogó IRRBB-kezelési és -mérséklési stratégiáikról, beleértve a következőket: a tőke gazdasági értékének és a nettó kamatbevételnek a nyomon követése a megállapított határértékekhez viszonyítva, a fedezeti gyakorlatok, a stressztesztek elvégzése, az eredményelemzés, a független ellenőrzés szerepe, az eszköz- és forráskezelő bizottság szerepe és eljárásai, az intézmény által a modellek megfelelő validálásának biztosítása érdekében alkalmazott gyakorlatok, valamint a modellek – változó piaci feltételeknek megfelelő – időben történő aktualizálása.
                              
                           
                                 c)
                              
                              
                                 
                                    Az intézmény IRRBB-mértékei kiszámításának gyakorisága, valamint azoknak az egyedi mértékeknek a leírása, amelyeket az intézmény az IRRBB-vel szembeni érzékenységének értékeléséhez használ
                                 
                                 Az 575/2013/EU rendelet 448. cikke (1) bekezdése e) pontja i. és v. alpontjának megfelelően az intézményeknek általános leírást kell adniuk azokról az egyedi kockázati mértékekről, amelyeket a tőkéjük gazdasági értékében és a nettó kamatbevételükben bekövetkezett változások becsléséhez használnak, és meg kell adniuk a kamatlábkockázatok értékelésének gyakoriságát.
                                 Az 575/2013/EU rendelet 448. cikke (2) bekezdésének megfelelően az IRRBB érzékenységének méréséhez használt egyedi kockázati mértékek leírására vonatkozó követelmény nem alkalmazandó azokra az intézményekre, amelyek a 2013/36/EU irányelv 84. cikkének (1) bekezdésében említett sztenderd vagy egyszerűsített sztenderd módszert használják.
                              
                           
                                 d)
                              
                              
                                 
                                    Az intézmény által a gazdasági érték és a nettó kamatbevétel változásainak becsléséhez használt kamatláb-sokkforgatókönyvek és -stresszforgatókönyvek leírása (adott esetben)
                                 
                                 Az 575/2013/EU rendelet 448. cikke (1) bekezdése e) pontja iii. alpontjának megfelelően az intézményeknek általános leírást kell adniuk a kamatlábkockázat becsléséhez használt kamatláb-sokkforgatókönyvekről.
                                 Az 575/2013/EU rendelet 448. cikke (2) bekezdésének megfelelően az említett nyilvánosságra hozatali követelmények nem alkalmazandók azon intézményekre, amelyek a 2013/36/EU irányelv 84. cikkének (1) bekezdésében említett sztenderd módszert vagy egyszerűsített sztenderd módszert használják.
                              
                           
                                 e)
                              
                              
                                 
                                    Az EU IRRBB1 táblához használttól eltérő fő modellezési és parametrikus feltételezések leírása (adott esetben)
                                 
                                 Az 575/2013/EU rendelet 448. cikke (1) bekezdése e) pontja ii. alpontjának megfelelően, amennyiben az intézmény belső mérési rendszereiben használt fő modellezési és parametrikus feltételezések eltérnek a 2013/36/EU irányelv 98. cikkének (5a) bekezdésében említett, az EU IRRBB1 táblához használt feltételezésektől, az intézménynek általános leírást kell adnia ezekről a feltételezésekről, beleértve az eltérések indokolását is (pl. múltbeli adatok, közzétett kutatás, vezetői megítélés és elemzés stb.).
                                 Az 575/2013/EU rendelet 448. cikke (2) bekezdésének megfelelően az említett nyilvánosságra hozatali követelmények nem alkalmazandók azon intézményekre, amelyek a 2013/36/EU irányelv 84. cikkének (1) bekezdésében említett sztenderd módszert vagy egyszerűsített sztenderd módszert használják.
                              
                           
                                 f)
                              
                              
                                 
                                    Az intézmény által a nem kereskedési könyvi kamatlábkockázatokra alkalmazott fedezeti ügyletek, valamint a kapcsolódó számviteli kezelés összefoglaló leírása (adott esetben)
                                 
                                 Konkrétan, az 575/2013/EU rendelet 448. cikke (1) bekezdése e) pontja iv. alpontjának megfelelően az intézményeknek azonosítaniuk kell a kamatlábkockázatokra vonatkozó fedezeti ügyletek hatását, beleértve az 575/2013/EU rendelet 106. cikkének (3) bekezdésében meghatározott követelményeknek megfelelő belső fedezeti ügyleteket is.
                                 Az 575/2013/EU rendelet 448. cikke (2) bekezdésének megfelelően az említett nyilvánosságra hozatali követelmények nem alkalmazandók azon intézményekre, amelyek a 2013/36/EU irányelv 84. cikkének (1) bekezdésében említett sztenderd módszert vagy egyszerűsített sztenderd módszert használják.
                              
                           
                                 g)
                              
                              
                                 
                                    Az EU IRRBB1 táblában a nem kereskedési tevékenységekből származó kamatlábkockázat méréséhez használt fő modellezési és parametrikus feltételezések leírása (adott esetben)
                                 
                                 Az 575/2013/EU rendelet 448. cikke (1) bekezdése c) pontjának megfelelően az intézményeknek általános leírást kell adniuk a tőke gazdasági értékében és a nettó kamatbevételben bekövetkezett, az EU IRRBB1 táblában feltüntetendő változásnak a kiszámításához használt, a 2013/36/EU irányelv 98. cikke (5a) bekezdésének b) és c) pontjában említettektől eltérő fő modellezési és parametrikus feltételezésekről. Ennek az általános leírásnak tartalmaznia kell legalább a következőket:
                                 
                                             a)
                                          
                                          
                                             a lejárat nélküli betétekhez hozzárendelt, az átárazódásig hátralévő átlagos időszak meghatározása, beleértve a feltételezett viselkedésalapú átárazási napot befolyásoló egyedi termékjellemzőket;
                                          
                                       
                                             b)
                                          
                                          
                                             a hitel előtörlesztési rátájának és/vagy a lekötött betétek lejárat előtti felmondási rátájának becslésére használt módszertan, valamint egyéb jelentős feltételezések;
                                          
                                       
                                             c)
                                          
                                          
                                             egyéb olyan – többek között a viselkedésalapú opciókat tartalmazó instrumentumokra vonatkozó –feltételezések, amelyek lényeges hatást gyakorolnak az EU IRRBB1 táblában közzétett IRRBB-mértékekre, beleértve annak magyarázatát is, hogy ezek miért lényegesek.
                                          
                                       Az 575/2013/EU rendelet 448. cikke (2) bekezdésének megfelelően az említett nyilvánosságra hozatali követelmények nem alkalmazandók azon intézményekre, amelyek a 2013/36/EU irányelv 84. cikkének (1) bekezdésében említett sztenderd módszert vagy egyszerűsített sztenderd módszert használják.
                              
                           
                                 h)
                              
                              
                                 
                                    Az IRRBB-mértékek jelentőségére és az azokban az előző nyilvánosságra hozatalok óta bekövetkezett jelentős változásokra vonatkozó magyarázat
                                 
                                 Az 575/2013/EU rendelet 448. cikke (1) bekezdése d) pontjának megfelelően az intézményeknek általános leírást kell adniuk az EU IRRBB1 táblában közzétett IRRBB-mértékek jelentőségéről, valamint az említett IRRBB-mértékekben az előző nyilvánosságra hozatal vonatkozási időpontja óta bekövetkezett jelentős változásokról.
                              
                           
                                 i)
                              
                              
                                 
                                    Az IRRBB-mértékekre vonatkozóan az EU IRRBB1 táblában közzétett bármely egyéb releváns információ (opcionális)
                                 
                                 Bármely egyéb olyan releváns információ, amelyet az intézmény az EU IRRBB1 táblában foglalt IRRBB-mértékekre vonatkozóan nyilvánosságra kíván hozni.
                                 Mindaddig, amíg a 2013/36/EU irányelv 84. cikkének (6) bekezdésében meghatározott iránymutatásokban foglalt kritériumok és a 2013/36/EU irányelv 98. cikkének (5a) bekezdésében felsorolt további elemek nem alkalmazandók, az intézményeknek nyilvánosságra kell hozniuk a felügyeleti sokkforgatókönyvekhez használt paramétereket, a nettó kamatbevétel általuk használt fogalommeghatározását, valamint a nettó kamatbevétel EU IRRBB1 táblában feltüntetett változásai kiszámításának megértéséhez szükséges egyéb releváns információkat.
                              
                           
                                 (1), (2)
                              
                              
                                 
                                    A lejárat nélküli betétekhez hozzárendelt átlagos és leghosszabb, átárazódásig hátralévő időszak nyilvánosságra hozatala
                                 
                                 Az 575/2013/EU rendelet 448. cikke (1) bekezdése g) pontjának megfelelően az intézményeknek nyilvánosságra kell hozniuk a lakossági és a nem pénzügyi nagykereskedelmi szerződő felek lejárat nélküli betéteihez hozzárendelt átlagos és leghosszabb, átárazódásig hátralévő időszakot. Külön kell feltüntetni a lakossági és a nem pénzügyi nagykereskedelmi szerződő felek lejárat nélküli betéteinek alapösszegét és teljes összegét.
                              
                           
                        Nyilvánosságra hozatali útmutató az EU IRRBB1 táblához
                     
                     
                              
                                 1.
                              
                              
                                 A 2013/36/EU irányelv 84. cikkében meghatározottaknak megfelelően az intézményeknek a nem kereskedési könyvi tevékenységek kamatlábkockázatát belső mérési módszerük, a sztenderd módszer vagy adott esetben az egyszerűsített sztenderd módszer alapján kell értékelniük, figyelembe véve a felügyeleti sokkforgatókönyveket, valamint a 2013/36/EU irányelv 98. cikkének (5a) bekezdésében meghatározott közös modellezési és parametrikus feltételezéseket.
                              
                           
                              
                                 2.
                              
                              
                                 Ezen útmutató kidolgozása az 575/2013/EU rendelet 448. cikkében foglalt követelmények alapján és a bázeli keretrendszer 3. pillére szerinti nyilvánosságra hozatali standardokkal összhangban történt.
                              
                           
                              
                                 3.
                              
                              
                                 Az intézményeknek az első nyilvánosságra hozatalkor az előző időszakra vonatkozó információkat nem kell rendelkezésre bocsátaniuk.
                                 
                                             
                                                Útmutató az EU IRRBB1 nyilvánosságra hozatali tábla kitöltéséhez
                                             
                                          
                                       
                                             
                                                Oszlop
                                             
                                          
                                          
                                             
                                                Magyarázat
                                             
                                          
                                       
                                             a, b
                                          
                                          
                                             
                                                A tőke gazdasági értékének változásai
                                             
                                             Az 575/2013/EU rendelet 448. cikke (1) bekezdésének a) pontja.
                                             Az intézmények a 2013/36/EU irányelv 84. cikke és 98. cikkének (5) bekezdése szerinti követelményeknek megfelelően feltüntetik a tőke gazdasági értékében bekövetkezett változásokat az aktuális időszak és az előző időszak vonatkozásában.
                                          
                                       
                                             c, d
                                          
                                          
                                             
                                                A nettó kamatbevétel változásai
                                             
                                             Az 575/2013/EU rendelet 448. cikke (1) bekezdésének b) pontja.
                                             Az intézmények a 2013/36/EU irányelv 84. cikke és 98. cikkének (5) bekezdése szerinti követelményeknek megfelelően feltüntetik a táblában megadott két felügyeleti kamatláb-sokkforgatókönyv alapján a nettó kamatbevételben bekövetkezett változásokat az aktuális időszak és az előző időszak vonatkozásában.
                                             Amíg a 2013/36/EU irányelv 84. cikkének (6) bekezdésében meghatározott iránymutatások kritériumai, valamint a 2013/36/EU irányelv 98. cikkének (5a) bekezdésében felsorolt további elemek nem alkalmazandók, az intézmények az EU IRRBBA táblázat i) pontjában ismertetik a nettó kamatbevétel általuk használt fogalommeghatározását és fő jellemzőit (forgatókönyvek, feltételezések és a nettó kamatbevétel horizontjai), vagy ha ezeket az oszlopokat üresen hagyják, az EU IRRBBA táblázat i) pontjában indokolást kell adniuk.
                                          
                                       
                                             
                                                Sor
                                             
                                          
                                          
                                             
                                                Magyarázat
                                             
                                          
                                       
                                             1
                                          
                                          
                                             
                                                Párhuzamos emelkedés
                                             
                                             Az intézményeknek meg kell adniuk a tőke gazdasági értékében és a nettó kamatbevételben a hozamgörbét érő konstans, párhuzamos felfelé irányuló sokkhatás esetén bekövetkező változásokat.
                                             Amíg a 2013/36/EU irányelv 84. cikkének (6) bekezdésében meghatározott iránymutatások kritériumai, valamint a 2013/36/EU irányelv 98. cikkének (5a) bekezdésében felsorolt további elemek nem alkalmazandók, az e forgatókönyvhöz használt paramétereket az EU IRRBBA táblázat i) pontjában kell ismertetni.
                                          
                                       
                                             2
                                          
                                          
                                             
                                                Párhuzamos csökkenés
                                             
                                             Az intézményeknek meg kell adniuk a tőke gazdasági értékében és a nettó kamatbevételben a hozamgörbét érő konstans, párhuzamos lefelé irányuló sokkhatás esetén bekövetkező változásokat.
                                             Amíg a 2013/36/EU irányelv 84. cikkének (6) bekezdésében meghatározott iránymutatások kritériumai, valamint a 2013/36/EU irányelv 98. cikkének (5a) bekezdésében felsorolt további elemek nem alkalmazandók, az e forgatókönyvhöz használt paramétereket az EU IRRBBA táblázat i) pontjában kell ismertetni.
                                          
                                       
                                             3
                                          
                                          
                                             
                                                Meredekséget növelő (steepener) hatás
                                             
                                             Az intézményeknek meg kell adniuk, hogy miként változik a tőke gazdasági értéke egy olyan forgatókönyv esetén, amikor a hozamgörbére a rövid lejáratú kamatok csökkenése és a hosszú lejáratú kamatok emelkedése hat.
                                             Amíg a 2013/36/EU irányelv 84. cikkének (6) bekezdésében meghatározott iránymutatások kritériumai, valamint a 2013/36/EU irányelv 98. cikkének (5a) bekezdésében felsorolt további elemek nem alkalmazandók, az e forgatókönyvhöz használt paramétereket az EU IRRBBA táblázat i) pontjában kell ismertetni.
                                          
                                       
                                             4
                                          
                                          
                                             
                                                Lapító (flattener) hatás
                                             
                                             Az intézményeknek meg kell adniuk, hogy miként változik a tőke gazdasági értéke egy olyan forgatókönyv esetén, amikor a hozamgörbére a rövid lejáratú kamatok emelkedése és a hosszú lejáratú kamatok csökkenése hat.
                                             Amíg a 2013/36/EU irányelv 84. cikkének (6) bekezdésében meghatározott iránymutatások kritériumai, valamint a 2013/36/EU irányelv 98. cikkének (5a) bekezdésében felsorolt további elemek nem alkalmazandók, az e forgatókönyvhöz használt paramétereket az EU IRRBBA táblázat i) pontjában kell ismertetni.
                                          
                                       
                                             5
                                          
                                          
                                             
                                                Rövid lejáratú kamatok emelkedése
                                             
                                             Az intézményeknek meg kell adniuk, hogy miként változik a tőke gazdasági értéke egy olyan forgatókönyv esetén, amikor a hozamgörbére a rövid lejáratú kamatok emelkedése hat.
                                             Amíg a 2013/36/EU irányelv 84. cikkének (6) bekezdésében meghatározott iránymutatások kritériumai, valamint a 2013/36/EU irányelv 98. cikkének (5a) bekezdésében felsorolt további elemek nem alkalmazandók, az e forgatókönyvhöz használt paramétereket az EU IRRBBA táblázat i) pontjában kell ismertetni.
                                          
                                       
                                             6
                                          
                                          
                                             
                                                Rövid lejáratú kamatok csökkenése
                                             
                                             Az intézményeknek meg kell adniuk, hogy miként változik a tőke gazdasági értéke egy olyan forgatókönyv esetén, amikor a hozamgörbére a rövid lejáratú kamatok csökkenése hat.
                                             Amíg a 2013/36/EU irányelv 84. cikkének (6) bekezdésében meghatározott iránymutatások kritériumai, valamint a 2013/36/EU irányelv 98. cikkének (5a) bekezdésében felsorolt további elemek nem alkalmazandók, az e forgatókönyvhöz használt paramétereket az EU IRRBBA táblázat i) pontjában kell ismertetni.
                                          
                                       
                           
               ”